text: তাহিরপুর উপজেলার কাউকান্দি বাজারে ধর্ষণ বিরোধী মানববন্ধন | Angkaan তাহিরপুর উপজেলার কাউকান্দি বাজারে ধর্ষণ বিরোধী মানববন্ধন | Angkaan
  বুধবার, ১৪ এপ্রিল ২০২১, ০১:২৭ অপরাহ্ন
  তাহিরপুর উপজেলার কাউকান্দি বাজারে ধর্ষণ বিরোধী মানববন্ধন
  অঙ্কন ডেস্ক / ৩৬২	বার
  সুনামগঞ্জ জেলার তাহিরপুর উপজেলার কাউকান্দি বাজারে গতকাল বুধবার আছরের নামাজের পর স্থানীয় সচেতন নাগরিক ও কলেজ বিশ্ববিদ্যালয় শিক্ষার্থীদের উদ্যোগে ধর্ষণ বিরোধী মানববন্ধনের আয়োজন করা হয়। সে সময় উপস্থিত ছিলেন জামেয়া ইসলামিয়া ইসলামিয়া কাউকান্দি বাজার মাদ্রাসা'র মুহতামিম মাও. জমির হোসাইন, কাউকান্দি গ্রাম জামে মসজিদের ইমাম মাও. আবুল কাশেম, হলহলিয়া (পশ্চিম) সরকারি প্রা. বিদ্যালয়ের প্রধান শিক্ষক মুশাহিদ আহমদ, প্রধান শিক্ষক সারোয়ার হোসেন লিটন, কণ্ঠশিল্পী একে আজাদ সহ এলাকার অন্যান্য গণমান্য ব্যক্তিবর্গ, স্কুল কলেজ ভার্সিটির ছাত্র এবং সর্বস্তরের জনগণ।
  এমসি কলেজের ছাত্র জামিল আহমেদের সঞ্চালনায় মানববন্ধনে স্বাগত বক্তব্য দেন ঢাবি বিশ্ববিদ্যালয়ের ইতিহাস বিভাগের ছাত্র রিয়াজ উদ্দিন। এছাড়াও বক্তব্য রাখেন চট্টগ্রাম বিশ্ববিদ্যালয়ের ইতিহাস বিভাগের ছাত্র ও অঙ্কন ডট কম' এর সম্পাদক আতহার বাবরুল। উক্ত মানববন্ধনে সমাপনী বক্তব্য দেন ইমাম ও মুহতামিম মাও. জমির হোসাইন। তিনি বলেন, ধর্ষকে যখন আমরা তার রাজনৈতিক কিংবা প্রাতিষ্ঠানিক পরিচয় প্রদান করি তখনই তার বিচার বাধাগ্রস্ত হয়। ধর্ষকের কোনো রাজনৈতিক দল, ধর্ম কিংবা প্রতিষ্ঠান নেই। তাকে চিহ্নিত করতে হবে একজন নরপিশাচ, ধর্মদ্রোহী, সমাজদ্রোহী হিসেবে। তবেই ধর্ষকের বিচার করা সম্ভব।